section_heading: Efekti
paragraph_text: Za snimanje zračne borbe lovaca, "Snakehead" kamera je ugrađena na nos i rep Piper Aerostara 700. SolidWorks, koji je dao na raspolaganje softver korišten za dizajniranje kamera, dao je izjavu da "piloti prvi put mogu letiti agresivno koliko se usude bez straha da će žrtvovati dramatičnost kadra". Kamera se mogla okretati za 360 stupnjeva, a oblikovana je kao periskop.<ref> Ekipa je postavila i SpaceCams na helikoptere, a na zemlju kamere s lećama od 1600 milimetara koje će pokrivati akciju. Prije snimanja scene slobodnog pada, Craigu se nije svidjela originalna zamisao, pa je koordinator kaskaderskih scena predložio snimanje scene u vertikalnom zračnom tunelu. Za snimanje scene je korišteno sedamnaest malih digitalnih kamera, dok su Craig i Kuriljenko nosili vjetro-otporne konatktne leće što im je omogućilo da otvore oči tijekom pada. Radi sigurnosti su snimali samo po trideset sekundi.